
                            N A R V A     L I N N A V O L I K O G U

                                               O T S U S

Narva                                                                                        __.__.2007.a. nr _____

AS’i Heakorrastus uute aktsiate eest 

tasumiseks vahendite eraldamisest   

I. ASJAOLUD JA MENETLUSE KÄIK

Juhatuse poolt läbiviidud AS’i Heakorrastus finantsseisundi analüüsi ja hoonete, seadmete, autotraktoritehnika, eriseadmete ning inventari tehnilise seisundi inventuurkontrolli tulemusena on välja selgitatud finantsvahendite kaasamise vajadus amortiseerunud tehnika asendamiseks ja puuduoleva tehnika soetamiseks ning AS’i Heakorrastus hoonete ja rajatiste renoveerimiseks. Investeeringute kaasamine nimetatud küsimuste lahendamiseks on võimalik AS’i Heakorrastus täiendavate aktsiate emissiooni teel või krediteerimise kaudu. Seoses sellega, et viimane koormab AS’i Heakorrastus lisakohustustega laenuintresside maksmise osas, AS’i Heakorrastus aktsionäride üldkoosolek 14.06.2007.a. võttis vastu otsuse aktsiakapitali suurendamise kohta uute aktsiate emissiooni teel. Vastavalt sellele otsusele, AS Heakorrastus teostab uute aktsiate emissiooni nominaalväärtusega 10 000 (kümme tuhat) krooni koguses 1200 aktsiat üldsummaga 12 000 000 krooni ja annab aktsionäridele uute aktsiate tellimise eesõiguse võrdeliselt nende osalusega AS’i Heakorrastus aktsiakapitalis. Võttes arvesse, et Narva linna osalus AS’i Heakorrastus aktsiakapitalis moodustab 50%, Narva linnale kuulub 600 aktsia tellimise eesõigus nominaalväärtusega 10 000 (kümme tuhat) krooni üldsummaga 6 000 000 krooni.

Aktsiate tellimise eesõiguse kasutamise tähtaeg on kuni 12.07.2007.a.

Aktsiate tellimise periood on kuni 19.07.2007.a.

Aktsiate tellimise eesõiguse kasutamata jätmise juhul aktsiad võib tellida kes tahes aktsiate tellimise perioodi jooksul.

Nimetatud aktsiate tellimine Narva linna poolt on võimalik ainult vastava summa eraldamisel linna eelarve vahenditest. Narva linna 2007. aasta eelarve ei näe ette vahendeid AS’i Heakorrastus uute aktsiate eest tasumiseks, millega seoses on vajalik muuta Narva linna 2007. aasta eelarve ja näha selles ette 6 000 000 krooni AS’i Heakorrastus uute aktsiate eest tasumiseks. 

I. ÕIGUSLIKUD JÄRELDUSED.

Vastavalt Kohaliku omavalitsuse korralduse seaduse § 22 lõike 1 punktile 1, volikogu ainupädevusse kuulub linnaeelarve vastuvõtmine ja muutmine ning valla- ja linnaeelarve seaduse § 23, vajaduse korral jaotada ümber eelarves määratud kulusid taotleb valitsus eelarve muutmist, esitades volikogule sellekohase eelnõu. Eelarve muutmine toimub samas korras kui eelarve vastuvõtmine.

III. OTSUS
3.1. Esitada kuni 05.07.2007.a. Narva Linnavolikogule Narva Linnavalitsuse poolt kinnitamiseks määruse eelnõu Narva linna 2007. aasta eelarve muutmise kohta, mis näeb ette 6 000 000 krooni AS’i Heakorrastus 600 uue aktsia eest tasumiseks nominaalväärtusega 10 000 krooni iga aktsia kohta. 

IV. RAKENDUSSÄTTED.

4.1.    Otsus jõustub seadusega sätestatud korras.
4.2.    Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.

